****

บทสรุป

ผู้บริหาร

******บทสรุปผู้บริหาร

 โรงเรียน**ไทยรัฐวิทยา ๗๘ (วัดสามัคคีชัย)** ตั้งอยู่หมู่ที่ **๕** ตำบล **สะพลี** อำเภอ **ปะทิว** จังหวัด **ชุมพร**

สำนักงานเขตพื้นที่การศึกษาประถมศึกษาชุมพร เขต ๑ เปิดสอนระดับชั้น **อนุบาล ๒ – มัธยมศึกษาปีที่ ๓**

มีบุคลากรสายบริหารจำนวน **๑** คน และมีบุคลากรครู ครูอัตราจ้าง จำนวน **๑๗** คน

**ผลการประเมินคุณภาพภายในของสถานศึกษา ตามมาตรฐานการศึกษา**

1. **ระดับปฐมวัย**

|  |  |
| --- | --- |
| มาตรฐานการศึกษาระดับปฐมวัย | ระดับคุณภาพ |
| มาตรฐานที่ 1 คุณภาพเด็ก | ***ยอดเยี่ยม (ระดับ ๕)*** |
| มาตรฐานที่ 2 กระบวนการบริหารและการจัดการ | ***ยอดเยี่ยม (ระดับ ๕)*** |
| มาตรฐานที่ 3 กระบวนการจัดการเรียนการสอนที่เน้นเด็กเป็นสำคัญ | ***ดีเลิศ (ระดับ 4)*** |

***มาตรฐานที่ 1 คุณภาพเด็ก***

สถานศึกษาได้จัดกิจกรรมที่ส่งเสริมให้เด็ก มีพัฒนาการด้านร่างกาย อารมณ์ จิตใจ สังคมและสติปัญญา

บรรลุตามเป้าหมายที่สถานศึกษากำหนด มีความพร้อมในการศึกษาระดับประถมศึกษา มีการจัดประสบการณ์เรียนรู้ตามหลักสูตร และมีแผนงาน/โครงการ/กิจกรรมเสริมในการพัฒนาเด็กอย่างเป็นระบบและต่อเนื่อง การส่วนร่วมของพ่อแม่ครอบครัว ชุมชน และทุกฝ่ายที่เกี่ยวข้องในการส่งเสริมพัฒนาการของเด็ก ส่งผลให้นักเรียนระดับปฐมวัย มีผลประเมินอยู่ในระดับ **ยอดเยี่ยม**

***มาตรฐานที่ 2 กระบวนการบริหารและการจัดการ***

 **สถานศึกษาดำเนินการบริหารและการจัดการสถานศึกษาที่ครอบคลุมวิชาการ ด้านครูและบุคลากร ด้านข้อมูลสารสนเทศ ด้านสภาพแวดล้อมและสื่อเพื่อการเรียนรู้ และด้านระบบประกันคุณภาพภายใน โดยเปิดโอกาสให้ผู้เกี่ยวข้องทุกฝ่ายมีส่วนร่วมในการจัดการศึกษามีการกำกับติดตามการดำเนินงานอย่างเป็นระบบและต่อเนื่อง เพื่อสร้างความมั่นใจต่อคุณภาพการจัดการศึกษาของสถานศึกษา** มีผลประเมินอยู่ในระดับ **ยอดเยี่ยม**

***มาตรฐานที่ 3 กระบวนการจัดการเรียนการสอนที่เน้นเด็กเป็นสำคัญ***

 ครูจัดประสบการณ์ให้เด็กมีพัฒนาการทุกด้านอย่างสมดุลเต็มศักยภาพ รู้จักเด็กเป็นรายบุคคลและสร้างโอกาสให้เด็กทุกคนได้รับประสบการณ์ตรง เล่นและลงมือกระทำผ่านประสาทสัมผัส จัดบรรยากาศที่เอื้อต่อการเรียนรู้ ใช้สื่อและเทคโนโลยีที่เหมาะสมกับวัย มีการติดตามและประเมินผลพัฒนาการเด็กอย่างเป็นระบบ มีผลประเมินอยู่ในระดับ **ดีเลิศ**

*แผนพัฒนาเพื่อให้ได้มาตรฐานระดับสูงขึ้น*

##  ๑. สนับสนุนการฝึกให้เด็กมีคุณธรรม จริยธรรม มีจิตสาธารณะ

##  ๒. ส่งเสริมและพัฒนาการเรียนรู้ กระบวนการเรียนการสอนโดยใช้สื่อ ICT การใช้สื่อโซเชียลที่ถูกวิธี

 ๓. พัฒนาระบบการประเมินและพัฒนาหลักสูตรสถานศึกษาให้สอดคล้องกับหลักสูตรการศึกษาปฐมวัยและบริบทของท้องถิ่น

 ๔. สนับสนุนให้มีระบบบริหารจัดการคุณภาพของสถานศึกษา การชี้แนะระหว่างการปฏิบัติงานที่ส่งผลต่อภาพมาตรฐานของสถานศึกษา บูรณาการการปฏิบัติงานและเปิดโอกาสให้ผู้เกี่ยวข้องทุกฝ่ายมีส่วนร่วม

 ๕. สนับสนุนให้มีการทำวิจัยควบคู่กับการพัฒนาอย่างต่อเนื่อง

 ๖. พัฒนาครูในรูปแบบที่หลากหลาย ตามสภาพความจำเป็นของสถานศึกษาและความต้องการของครูอย่างต่อเนื่อง

**๒. ระดับการศึกษาขั้นพื้นฐาน**

|  |  |
| --- | --- |
| มาตรฐานการศึกษาระดับการศึกษาขั้นพื้นฐาน | ระดับคุณภาพ |
| มาตรฐานที่ 1 คุณภาพของผู้เรียน | ***ดี (ระดับ ๓)*** |
| มาตรฐานที่ 2 กระบวนการบริหารและการจัดการ | ***ดีเลิศ (ระดับ 4)*** |
| มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญ | ***ดี (ระดับ ๓)*** |

***มาตรฐานที่ 1 คุณภาพของผู้เรียน***

 สถานศึกษามีการจัดกิจกรรมพัฒนาคุณภาพผู้เรียนที่เป็นไปความต้องการพัฒนาตามสภาพของผู้เรียน สอดคล้องกับจุดเน้นของสถานศึกษาและสภาพของชุมชนท้องถิ่น จนมีผลการพัฒนาคุณภาพของผู้เรียนอยู่ในระดับดีเลิศ พัฒนาการของค่าเฉลี่ยผลการทดสอบระดับชาติสูงขึ้น ผู้เรียนมีความสามารถในการอ่านและเขียน การสื่อสารทั้งภาษาไทยและภาษาอังกฤษ ความสามารถในการคิดคำนวณ การใช้เทคโนโลยีสารสนเทศและการสื่อสารได้ดี และมีความประพฤติด้านคุณธรรมจริยธรรม ค่านิยมและคุณลักษณะตามที่สถานศึกษากำหนด มีผลประเมินอยู่ในระดับ **ดี**

***มาตรฐานที่ 2 กระบวนการบริหารและการจัดการ***

 ด้านกระบวนการบริหารจัดการของผู้บริหารสถานศึกษามีผลประเมินในรายมาตรฐานอยู่ในระดับ **ดีเลิศ** สถานศึกษามีการวางแผน ออกแบบกิจกรรมและดำเนินงานตามแผนที่เกิดจากการมีส่วนร่วม ใช้ผลการประเมินและการดำเนินงานที่ผ่านมาเป็นฐานในการพัฒนา และสอดคล้องกับเป้าหมายการพัฒนา ตรวจสอบผลการดำเนินงาน และการปรับปรุงแก้ไขงานให้ดีขึ้นอย่างต่อเนื่อง

***มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญ***

 ครูจัดกระบวนการเรียนการสอนที่เน้นผู้เรียนเป็นสำคัญมีผลประเมินอยู่ในระดับดีเลิศ วิเคราะห์ออกแบบและจัดการเรียนรู้ที่เป็นไปตามความต้องการของหลักสูตร และบริบทสถานศึกษา พัฒนากิจกรรมการเรียนรู้ ใช้สื่อการเรียนรู้ ติดตามตรวจสอบและช่วยเหลือผู้เรียนเพื่อพัฒนาและแก้ปัญหารายบุคคล และการประเมินผลจากสภาพจริงในทุกขั้นตอนสถานศึกษาดำเนินงานตามระบบการประกันคุณภาพภายในอย่างเป็นขั้นตอน จนเกิดคุณภาพ ประสิทธิภาพและประสิทธิผลจนมีผลประเมินอยู่ในระดับ **ดี**

*แผนพัฒนาเพื่อให้ได้มาตรฐานระดับสูงขึ้น*

๑. บริหารจัดการศึกษาโดยการมีส่วนร่วมกับทุกภาคส่วนในการยกระดับผลสัมฤทธิ์ทางการเรียนของนักเรียน

๒. ลดภาระงานครูคืนครูสู่ห้องเรียน โดยการบูรณาการการทำงานในโรงเรียน/ห้องเรียน ลดภาระงานธุรการ ครูจัดการเรียนการสอนโดยจัดหาสื่อ อุปกรณ์ Internet สนับสนุน

******

คำนำ

 รายงานประจำปีของสถานศึกษา (SAR) ประจำปีการศึกษา ๒๕๖๓ เป็นการสรุปผลการจัดการศึกษาที่สะท้อนผลการพัฒนาการพัฒนาคุณภาพของสถานศึกษา ซึ่งเป็นผลสำเร็จจากการบริหารจัดการศึกษาที่สอดคล้องกับมาตรฐานการศึกษาขั้นพื้นฐาน เพื่อการประกันคุณภาพภายใน (ตามกฎกระทรวงการประกันคุณภาพ พ.ศ.2561) 3 มาตรฐาน ได้แก่ คุณภาพผู้เรียน กระบวนการบริหารและจัดการ และกระบวนการจัดการเรียนการสอนที่เน้นผู้เรียนเป็นสำคัญ ผลการวิเคราะห์จุดเด่น จุดที่ควรพัฒนา และระบุแนวทางการพัฒนาสถานศึกษาในอนาคต โดยมีวัตถุประสงค์เพื่อนำเสนอรายงานผลการจัดการศึกษาในรอบปีที่ผ่านมา เพื่อให้ทราบผลผลิต และผลลัพธ์ที่เกิดขึ้นตามแผน และตามระบบประกันคุณภาพของสถานศึกษา เพื่อให้สถานศึกษาได้ใช้ประโยชน์ในการปรับปรุงแผนปฏิบัติการสถานศึกษา และระบบประเมินคุณภาพภายใน และนำเสนอผลการพัฒนาคุณภาพการศึกษาต่อหน่วยงานต้นสังกัด และสาธารณชนได้รับทราบ และรองรับการประกันคุณภาพภายนอกต่อไป

 โรงเรียนไทยรัฐวิทยา ๗๘ (วัดสามัคคีชัย) ขอขอบคุณคณะกรรมการสถานศึกษาขั้นพื้นฐาน ผู้ปกครอง ชุมชน คณะครู บุคลากรทางการศึกษา และนักเรียนโรงเรียนไทยรัฐวิทยา ๗๘ (วัดสามัคคีชัย) ทุกท่าน ที่ให้ความร่วมมือ และช่วยกันพัฒนาคุณภาพการจัดการศึกษาของโรงเรียนไทยรัฐวิทยา ๗๘ (วัดสามัคคีชัย) ให้บรรลุเป้าหมายตามที่กำหนดไว้เป็นอย่างดี

***โรงเรียนไทยรัฐวิทยา ๗๘ (วัดสามัคคีชัย)***

***พฤษภาคม ๒๕๖๔***

****

******

สารบัญ

 **หน้า**

**คำนำ**

**บทสรุปผู้บริหาร ก**

**ส่วนที่ ๑ *ข้อมูลพื้นฐาน* ๑**

**ส่วนที่ ๒ *ผลการดำเนินงานตามมาตรฐานการศึกษาของสถานศึกษา : ระดับปฐมวัย* ๑๖**

**ส่วนที่ ๓ *ผลการดำเนินงานตามมาตรฐานการศึกษาของสถานศึกษา : ระดับการศึกษาขั้นพื้นฐาน* ๓๑**

**ส่วนที่ ๔ *สรุปผลการพัฒนาคุณภาพการจัดการศึกษา*  ๔๙**

**ภาคผนวก ๖๑**

****